หุ้นปิดเช้าลบ 0.72 จุด
ดัชนีหุ้นช่วงเช้าปิดที่ระดับ 1,036.69 จุด ลดลง 0.72 จุด(-0.07%)มูลค่าการซื้อขาย 18,979 ล้านบาท
15 ธ.ค. 2553

ดัชนีหุ้นช่วงเช้าปิดที่ระดับ 1,036.69 จุด ลดลง 0.72 จุด(-0.07%)มูลค่าการซื้อขาย 18,979 ล้านบาท
ตลาดหลักทรัพย์ปิดตลาดช่วงเช้าวันนี้ที่ระดับ 1,036.69 จุด ลดลง 0.72 จุด(-0.07%) มูลค่าการซื้อขาย 18,979 ล้านบาท 
การซื้อขายหุ้นช่วงเช้าวันนี้ ดัชนีเปิดตลาดขึ้นแดนลบ โดยแตะจุดสูงสุดของช่วงเช้าที่ 1,039.46 จุด และแตะจุดต่ำสุดของช่วงเช้าที่ระดับ 1,034.41 จุด
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย)กล่าวว่า ตลาดหุ้นไทยวันนี้แกว่งกรอบแคบเหมือนเดิมยังเทรดตามภูมิภาคอยู่ การดีดกลับของดอลลาร์สหรัฐ ทำให้การแข็งค่าของเงินบาทชะลอลงช่วงเช้าวันนี้และเริ่มมีแรง take profit ออกมา เมื่อวานต่างชาติมียอดขายสุทธิเล็กน้อย 600 กว่าล้านบาท 
สำหรับความเห็นจากที่ประชุมธนาคารกกลางสหรัฐ(เฟด)ที่ออกมาพูดเรื่องการฟื้นตัวของเศรษฐกิจสหรัฐที่อาจจะล่าช้าเกินกว่าที่ทำให้อัตราการว่างงานลดลงก็ค่อนข้างส่งผล Negative เล็กน้อย ทำให้ตลาดหุ้นไทยไปไหนไม่ได้ไกล อีกทั้งตลาดยังไม่ได้มีปัจจัยใหม่ที่โดดเด่นเข้ามากระตุ้นในช่วงนี้
คาดช่วงบ่ายวันนี้น่าจะยังเทรดกรอบแคบ ขณะที่ปัจจัยในประเทศไม่ได้มีความโดดเด่น 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ TOP  มูลค่าการซื้อขาย 1,970.17 ล้านบาท ปิดที่  79.75 บาท เพิ่มขึ้น 4.00 บาทIRPC มูลค่าการซื้อขาย 1,346.97 ล้านบาท ปิดที่   5.95 บาท เพิ่มขึ้น 0.10 บาทIVL  มูลค่าการซื้อขาย   987.33 ล้านบาท ปิดที่  59.75 บาท เพิ่มขึ้น 1.00 บาท ESSO มูลค่าการซื้อขาย   829.76 ล้านบาท ปิดที่   8.15 บาท เพิ่มขึ้น 0.30 บาทPTT  มูลค่าการซื้อขาย   829.63 ล้านบาท ปิดที่ 322.00 บาท ลดลง  2.00 บาท